শেষ দফার নির্বাচন শুরু হতেই এ কী ছবি বিহারে?

ওয়েব ডেস্ক : বিহারে (Bihar) শুরু হয়েছে শেষ দফার ভোট ( Bihar assembly election 2025)। মঙ্গলবার সকাল সাতটা থেকে শুরু হয়েছে নির্বাচন। চলবে বিকেল পাঁচটা পর্যন্ত। দ্বিতীয় দফায় ২০টি জেলায় নির্বাচন হচ্ছে। ভোট হচ্ছে ১২২টি আসনে। সকাল ৯টা পর্যন্ত সে রাজ্যে ভোট পড়েছে ১৪.৫৫ শতাংশ। হেভিয়ওয়েট প্রার্থীদের চলছে ভাগ্য নির্ধারণ।

প্রথম দফায় রেকর্ড হারে ভোট পড়েছিল বিহারে। ৬৪.৬৬ শতাংশ ভোট পড়েছিল। দ্বিতীয় দফাতেও ভোটের শতাংশ বাড়ে কি না, সেদিকেও নজর রাখছে সকালে। জানা যাচ্ছে, সকাল ৯টা পর্যন্ত আরারিয়ায় ১৫.৩৪ শতাংশ, আরওয়ালে ১৪.৯৫ শতাংশ, আওরঙ্গাবাদে ১৫.৪৩ শতাংশ, বাঁকায় ১৫.১৪ শতাংশ, ভাগলপুরে ১৩.৪৩ শতাংশ, জাহানাবাদে ১৩.৮১ শতাংশ, কাইমুর (ভাবুয়া) ১৫.০৮ শতাংশ, কাটিহারে ১৩.৭৭ শতাংশ, নওয়াদায় ১৩.৪৬ শতাংশ, পশ্চিম চম্পারণে ১৫.০৪ শতাংশ, পূর্ণিয়ায় ১৫.৫৪ শতাংশ, পূর্বী চম্পারণে ১৪.১১ শতাংশ, রোহতাসে ১৪.১৬ শতাংশ, শেওহরে ১৩.৯৪ শতাংশ, সীতামারিতে ১৩.৪৯ শতাংশ এবং সুপৌলে ১৪.৮৫ শতাংশ ভোটার ভোট পড়েছে।

আরও খবর : দিল্লি কাণ্ড নিয়ে উচ্চ পর্যায়ের নিরাপত্তা পর্যালোচনা বৈঠকে অমিত শাহ

প্রথম দফায় ৩ কোটি ৭৫ লক্ষের বেশি ভোটার ছিলেন। দ্বিতীয় দফায় বিহারে (Bihar) মোট ভোটার সংখ্যা ৩৭,০১৩,৫৫৬ জন। এর মধ্যে নতুন ভোটার হলেন ৫২৮,৯৫৪ জন। দ্বিতীয় দফায় সবথেকে বেশি নজর থাকবে বিহারের পূর্ব ও পশ্চিম চম্পারন, সীতামারি, মধুবনী ও নেপাল সিমান্তবর্তী কিষানগঞ্জের মতো কেন্দ্রগুলির দিকে। দ্বিতীয় দফায় ভাগ্য নির্ধারণ হবে ১৩০২ জন প্রার্থীর।

দ্বিতীয় দফার নির্বাচনের জন্য বিহারে মোতায়েন করা হয়েছে ৪ লক্ষের বেশি নিরাপত্তারক্ষী বাহিনী। অন্যদিকে ৮৪৯১টি ভোটগ্রহণকেন্দ্রকে বিহার পুলিশ স্পর্শকাতর বলে চিহ্নিত করেছে।। ফলে সেই সব কেন্দ্রগুলিতে নিরাপত্তা অনেকটা বাড়ানো হয়েছে। ঝাড়খণ্ড সীমানাতে বসানো হয়েছে অতিরিক্ত চেকপোস্ট। জানা যাচ্ছে, সে রাজ্যে আপাতত শান্তিপূর্ণই ভোট চলছে।